แรงซื้อกลับ “พลังงาน” ดัน SET ปิดเหลือลบ 2 จุด
SET ปิดเหลือลบ 2 จุด รับแรงซื้อกลับกลุ่ม “พลังงาน” หนุน แนวโน้มพรุ่งนี้ต้องรอตามเงินเฟ้อสหรัฐคืนนี้หากออกมาต่ำกว่าตลาดคาดที่ 8.7% มีโอกาสขึ้นทดสอบ 1,630-1,640 จุด
SET ปิดเหลือลบ 2 จุด รับแรงซื้อกลับกลุ่ม “พลังงาน” หนุน แนวโน้มพรุ่งนี้ต้องรอตามเงินเฟ้อสหรัฐคืนนี้หากออกมาต่ำกว่าตลาดคาดที่ 8.7% มีโอกาสขึ้นทดสอบ 1,630-1,640 จุด
10 ส.ค. 2565

โดยนักวิเคราะห์ กล่าวว่า ดัชนีตลาดหุ้นไทยวันนี้เคลื่อนไหวทางลง โดยได้รับแรงกดดันจากแรงขายออกมาในกลุ่มอิเล็กทรอนิกส์ หลังจากผลประกอบการของ KCE ออกมาน่าผิดหวัง ค่าเงินบาทมีทิศทางแข็งค่าขึ้น และ หุ้นกลุ่มเทคโนโลยีของสหรัฐปรับตัวพักฐานลง ขณะที่กลุ่มการเงินได้รับแรงกดดันจากผลประกอบการของ MTC ที่ออกมาได้น่าผิดหวัง ส่งผลให้มีแรงขายออกมาเช่นกัน
อย่างไรก็ตามในช่วงบ่ายดัชนีลดช่วงลบลงโดยมีแรงซื้อกลับเข้ามาจากกลุ่มพลังงาน หลังจากผลประกอบการออกมาได้ค่อนข้างดี ขณะที่ผลการประชุมคณะกรรมการนโยบายทางการเงิน (กนง.) มีมติปรับขึ้นอัตราดอกเบี้ยนโยบายตามคาดที่ 0.25% และยังได้มีมุมมองเชิงบวกต่อการฟื้นตัวของเศรษฐกิจไทยด้วย
สำหรับแนวโน้มการเคลื่อนไหวของดัชนีตลาดหุ้นไทยในวันพรุ่งยังคงต้องรอติดตามการเปิดเผยดัชนีราคาผู้บริโภค (CPI) เดือน ก.ค.ของสหรัฐในคืนนี้ หากออกมาต่ำกว่านักวิเคราะห์คาดที่ 8.7% ดัชนีตลาดหุ้นไทยมีโอกาสขึ้นทดสอบแนวต้าน 1,630-1,640 จุด แต่อย่างไรก็ตามหากออกมาสูงกว่าที่ตลาดคาดดัชนีตลาดหุ้นไทยก็มีโอกาสที่จะลงไปทดสอบแนวรับที่ 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 2,873.16 ล้านบาท ปิดที่ 13.20 บาท เพิ่มขึ้น 0.50 บาท
KCE มูลค่าการซื้อขาย 2,725.49 ล้านบาท ปิดที่ 57.50 บาท ลดลง 5.00 บาท
KBANK มูลค่าการซื้อขาย 2,609.22 ล้านบาท ปิดที่ 149.00 บาท ลดลง 0.50 บาท
IVL มูลค่าการซื้อขาย 2,422.78 ล้านบาท ปิดที่ 44.00 บาท เพิ่มขึ้น 1.00 บาท
AOT มูลค่าการซื้อขาย 2,252.66 ล้านบาท ปิดที่ 72.00 บาท เพิ่มขึ้น 0.25 บาท